भाजपा ने पं. दीनदयाल की जन्म शताब्दी बनाई
पंडित दीनदयाल उपाध्याय जन्म शताब्दी वर्ष में विभिन्न सामाजिक कार्यों के जरिए देश वासियों के जीवन स्तर को ऊंचा उठाने उन्हें स्वावलंबी बनाने के लिए विभिन्न कार्यक्रम आयोजित किए जा रहे हैं। यह शब्द भाजपा के संगठन महामंत्री दिनेश कुमार ने आज भाजपा के अनाज मंडी स्थित कार्यालय पर आयोजित पंडित दीनदयाल उपाध्याय जन्म शताब्दी कार्यक्रम को संबोधित करते हुए व्यक्त किये। उन्होंने कहा कि भाजपा युवा मोर्चा के माध्यम से ग्रामीण स्तर पर खेलों को बढ़ावा देने के लिए हमारे पारम्परिक खेल कबड्डी, खो-खो, कुश्ती की प्रतियोगिताएं करवाई जाएंगी, ताकि हमारे युवा नशों से दूर रहकर खेलों की और ध्यान लगा सके। वहीं उनकी प्रतिभा में भी निखार आएगा। उन्होंने कहा कि वर्ष में प्रत्येक सप्ताह मंडल स्तर पर स्वच्छ भारत अभियान के तहत शहर के अलग-अलग स्थानों पर सफाई व्यवस्था को सुचारू बनाया जाएगा। इसी के साथ स्कूलों कालेजों में जाकर वहां विद्यार्थियों की समस्याओं को समझ कर उनकी समस्याओं को दूर करवाने स्कूलों कॉलेजों में सलाहकार समितियों का गठन करवाया जाएगा। इस अवसर पर विशेषरूप से उपस्थित भजपा के प्रदेश महामंत्री केवल कुमार ने कहा कि पार्टी संगठनों के कार्यकर्ता ऐसी व्यवस्था करेंगे कि महीने में एक दिन गरीब परिवारों के बच्चों गर्भवती महिलाओं के स्वास्थ्य की जांच करवाई जाए।
कार्यक्रम दौरान संबोधित करते हुए संगठन महामंत्री दिनेश कुमार।
awa_Deva hin_Deva awa_Deva